Ma d ayen yerzan ` Asnulfu aseklan ` nessaweḍ ad naf tulmisin n usnulfu mi nega tasleḍt I uḍris-a n  taṭṭernanut n Mṣemmer d wayetma-s  ,deg tazwara nezrew talɣa newwi-d awal ɣef uzwel id as-yefka muḥend u yeḥya ,azwel d win yellan deg-s isem n waṣṣaḍ deg tmezgunt-a ,syin nemmeslay-d ɣef wanaw n tmezgunt d win ikecmen deg teksna ( drama ) imi id yettawi ayen yellan deg tidett s udem n teḍsa ,syin nuɣal ɣer beṭṭu n uḍris nebḍa-t ɣef sin 2 isekkiren imuqranen d 15 n isuyas ,yal asekkir deg-s isuyas amezwaru yesɛa 3 isuyas ,wis sin yesɛa 12 isuyas . seld tasleḍt n talɣa nezrew ayen yerzan agbur n tmezgunt ,nessaweḍ nekkes-d iwudam n uḍris-a d twuriwin n yal yiwen deg-sen ,nerra lwelha-nneɣ d akken iwudam sɛan taɣara n umdan aqbayli ( yiwen ttaxmam ,yiwet n temɛict ,yiwet liḥila .. ) ,syin nezrew adiweni id yellan d afardis agejdan deg yal amezgun ,newwi-d ɣef lesnaf i yettilin deg-s am : tanzaɣt ,la stichomythie ,monologue . S imedyaten ,newwi-d awal ɣef uslag n tmenna anida d nufa deg uḍris aṭas n imedyaten id yellan d izen I yimfarǧen ,am waken id nemmeslay daɣen ɣef isemliyen nufa-d deg yal asekkir llan aṭas n yisemliyen maca s tuget yessmras asemli agejdan d unfalan ,syin tallunt n umezgun neɣ akud d wadeg i yellan daɣen d ifardisen igejdanen deg uḍris n umezgun : adgen d wid yellan deg tilawt am ( tala n yilef . ) ,syin naɛreḍ ad nebḍu aḍris-a ilmend n tigawin deg umezgun ( dynamique de l`action ) ,aḥric amezwaru d win n usnked ( l`exposition ) anida amyaru yesken-d assaḍ 85